Hei,  
  
Kotka-Kymin seurakunta pyrkii omalta osaltaan rajoittamaan koronaviruksen leviämistä ja peruu tapahtumia 31.1.2021 asti. Seurakunnan kokoava toiminta on tauolla koko tammikuun.  
  
Myös kuluvan viikon sunnuntaille suunnitellut rippikoulusunnuntain messut on jouduttu perumaan koronatilanteen vuoksi. Messu korvataan katsomalla etänä jumalanpalvelusstriimi ja tekemällä siihen liittyvä tehtävä.  
  
Jumalanpalvelus alkaa Kotka-Kymin seurakunnan Facebook-sivulla (http://www.facebook.com/kotkakymi tai Facebookin hakuun "Kotka-Kymin seurakunta") 24.1. klo 10, mutta se on katsottavissa sivulta myös jälkikäteen. Jos katsot jumalanpalveluksen myöhemmin, muistathan varmistaa, että katsot oikean päivän jumalanpalveluksen.  
  
Vastaa jumalanpalvelusta katsoessasi seuraaviin kysymyksiin. Lähetä vastaukset oman ripariryhmäsi ohjaajalle WhatsAppissa tai sähköpostilla tammikuun loppuun mennessä.  
  
1. Ketkä ovat pappeina ja kanttoreina jumalanpalveluksessa?  
2. Mitä jumalanpalveluksessa kerrotaan kanttorin työstä?  
3. Kerro lyhyesti omin sanoin, mistä saarnassa puhutaan. Kerro lisäksi, mitä ajatuksia sinulle herää saarnasta.  
  
Yst. Petra Harju  
Seurakuntapastori  
Kotka-Kymin seurakunta  
petra.harju@evl.fi